Document ID: /roh_data/filtered/fineweb-2-filterrobots_roh.jsonl.gz/17687

Blers hajan nizzegià la pussaivladad da s'infurmar e da sclerir dumondas, scriva la chanzlia da la citad da Cuira. Radund 12 crititgas, remartgas u giavischs per midadas sajan vegnidas inoltradas. Dal cuntegn da las remartgas u criticas na po e vul la citad anc dir nagut. Suenter ch'il cussegl da la citad haja evaluà las remartgas e criticas – e tut tenor midà il plan – lura vegnia la publicitad infurmada.
Gia avant avevian mintgamai radund 200 persunas fatg part a las occurrenzas «Dialg Cuira Vest» per svilupar il quatier. Sco proxim va il plan cun las remartgas tar il cussegl da la citad ch'al deliberescha. Suenter ha la regenza d'approvar il plan d'areal.
RR novitads 16:00